
Klasa: 003-06/20-01
Ur.broj: 2168/01-380-IV-01/01-20-17
Pula, 17. srpnja 2020. godine


Zapisnik sa 3. sjednice Upravnog vijeća

održane 17. srpnja 2020. godine s početkom u 10:00 sati



Prisutni članovi: Predsjednik Upravnog vijeća dr.sc. Daglas Koraca, izv.prof.dr.sc. T.Peruško, Sanja Grbac Babić, Ivan Beletić-Tatić

Ostali prisutni: v.d. Dekan dr.sc. Boris Marjanović, P. Percan, S.V.Vitasović

Odsutni članovi: izv.prof.dr.sc. V. Boljunčić

Zapisničar: Rozalija Javoran

Sjednicom predsjedava dr.sc. Daglas Koraca. Sjednica započinje u 10:03 i konstatira se da sjednica Upravnog vijeća ima potrebnu većinu pa će sve odluke koje budu donesene biti pravovaljane.

Upravno vijeće javnim je izjašnjavanjem jednoglasno prihvatilo predloženi dnevni red, koji glasi:

1. Prihvaćanje zapisnika sa 02. sjednice Upravnog vijeća Veleučilišta;
2. Odluka o raspisivanju natječaja za Dekana;
3. Prezentacija šestomjesečnog izvještaja;
4. Razno;



Ad 1.) 
Prihvaćanje zapisnika sa 03. sjednice Upravnog vijeća Veleučilišta;
Zapisnik je jednoglasno prihvaćen.


Ad 2.)
Predsjednik Upravnog vijeća otvara drugu točku Dnevnog reda. U uvodnom izlaganju ističe da je v.d. dekan B. Marjanović imenovan na razdoblje od godine dana, zakonski rok za raspisivanje natječaja je prošao, v.d. dekan je zatražio postupak raspisivanja natječaja. Predsjednik Upravnog vijeća je zatražio da se dokumentacija kandidata dostavi u elektroničkom obliku na cd-u ili na memory sticku. Natječaj će biti objavljen u Narodnim novinama, rok za podnošenje prijava je 30 dana od objave natječaja. 

Članovi Upravnog vijeća su jednoglasno prihvatili Odluku.

Ad 3.)
D. Percan je informirala članove o šestomjesečnom financijskom izvještaju (Obrazac PR-RAS – izvještaj o prihodima i rashodima, primicima i izdacima).

Ukupni prihodi i primici realizirani su u iznosu od 2.313,709 kn., a u odnosu na 2019. godinu su manji za 32,1 %.
Ukupni rashodi i izdaci realizirani su u iznosu od 2.518,163 kn. U odnosu na prošlo razdoblje manji su za 32,10 %. 
Ostvaren je manjak prihoda i primitaka u iznosu od 204.454,00 kn. Preneseni višak prihoda iznosi 411.114,00 kn, te višak prihoda raspoloživ u sljedećem razdoblju iznosi 206.660.00 kn.
Ukupne obveze na dan 30. lipanj 2020. iznosi 1.167,602 kn. Ukupna potraživanja iznose 87.269,93 kn. 
Vlastiti prihodi iznose 123.757,00 kn, preneseni višak je 209.973,92 kn, utrošeno je od toga 309.820,74 kn, razlika je 23.910,18 kn.

Na upit članova da li ćemo se moći držati zadanih okvira proračuna, D. Percan odgovora da se radi na kalkulaciji, dio sredstava očekujemo od grada Pule jer smo samo dio primili. Očekuje se primitak i kroz EDUIT projekt u iznosu od 150.000, 00 kn. Novac je osiguran i za povrat glavnice kredita Addiko banci i Erste banci. U odnosu na 2019. godinu izdaci za financijsku imovinu manji su za 64,3% .

Tajnik škole ističe kako je važno žurno riješiti situaciju sa prostorom, zakupnina se plaća Uljanik Standardu, situacija je neizvjesna zbog stečaja Uljanik Standarda. 




[bookmark: _GoBack]Ad 4.)
Pod točkom Razno razgovaralo se o prijavi G. Butković, v.d. Dekan je članove Upravnog vijeća informirao o predmetu Impacta, Reakreditaciji i broju upisanih studenata u novu akademsku godinu.


Predsjednik zaključuje sjednicu u 11:05.

